Basilikata

Basilikata (ek wol Lûkaanje neamd) is in regio yn it suden fan Itaalje. De regio waard yn 1948 oprjochte. De regio grinzget oan Kampaanje yn it westen, Apûlje yn it easten en Kalaabrje yn it suden. It hat in koarte kuststripe mei de Tyrreenske See en mei de Golf fan Tarente (part fan de Ioanyske See) oan de súdeastkant. 

Oer it algemien is de regio bercheftich, mei as heechste punt op de súdlike Apeninen, de Monte Pollino (2.197 m). Monte Fulture, yn de noardwestlike hoeke, is in útdôve fulkaan (1.310 m). Basilikata is nei de regio Aostadelling yn it noarden fan it lân de tinst befolke regio fan Itaalje. 

 Nijsgjirrichheden 
Basilikata is in regio dy't noch net echt ûntdekt is troch it toerisme. De meast nijsgjirrichste stêd om te besjen yn de regio is Matera mei har Sassi di Matera, de prehistoaryske grotwenten. Fierders beskikt it gebiet oer in protte karakteristike lytse plakjes krektas Pistissi, Melfi, Verrandina en it ferlitten Craco. Tichtby de Ioanyske kust, mei syn sânstrânen, leit it archeologyske park fan Metaponto mei ruïnes fan in Grykske timpel út de 7e iuw f.Kr. 

 Provinsjes  
De regio bestiet út de twa provinsjes Matera en Potenza:

 Kaart  Wapen Provinsje Ofk. Haadstêd  oantal gemeenten 200px  35px Matera   MT  Matera  31 35px  Potenza  PZ Potenza  100

 Grutste plakken 
De grutste plakken neffens ynwennertal (sifers ISTAT desimber 2021) binne: 
# Plak Ynwennertal Provinsje Hichte(m boppe seenivo) Oerflak(km²)1Potenza64.786PZ819175,432Matera59.869MT401392,093Policoro17.779MT2567,664Melfi17.108PZ530206,235Pisticci16.832MT364233,676Lavello12.996PZ313134,677Rionero in Vulture12.620PZ64353,528Bernalda12.005MT127126,199Lauria11.993PZ430176,6310Venosa10.998PZ415170,3911Avigliano10.708PZ86785,4812Montescaglioso9.194MT365175,79

 Ofbylden 

 Keppeling om utens 
 Offisjele webstee fan de regio Basilikata
 La Valle del Melandro


Kategory:Regio fan Itaalje
Kategory:Bestjoerlike ienheid oprjochte yn 1948